Henover hele landet mødes frivillige i dag for at gøre lidt ekstra. Det er nemlig frivillig fredag - et koncept, der startede i 2011, og som skal hylde de frivillige. I Arden Hallerne mødes minimum 38 forskellige foreninger for at anerkende frivilligheden. Her vil de enkelte foreninger selv stå for underholdningen i form af konkurrencer og indslag. Det foregår fra klokken 14 til 20. Vesthimmerland har også masser af frivillige. Og de bliver fejret på et frivilligmarked på Stenaldercenteret i Ertebølle fra klokken 15. TV2/Nords egen Zita Hviid tager til Gug, hvor hun, ligesom alle andre i butikken, skal arbejde frivilligt i Blå Kors Genbrug Gug. I Brønderslev bliver de frivillige kræfter hyldet med fakkeltog rundt i byen fra klokken 18.30. Selvom rigtig mange nordjyder i dag arbejder som frivillige, så mangler flere foreningen stadig hjælpere. Derfor tog Hjerneskadeforeningen i går på besøg på Mariagerfjord Gynmasium, - Det er vigtigt for os at få nogle flere frivilige unge med i foreningen, fordi de har brug for at møde andre unge mennesker, siger aktivitetsleder i Hjerneskadeforeningen Birgitte Marie Jensen.

Opsummering:
I dag er det frivillig fredag og derfor er der masser af arrangementer, der får en ekstra hånd. Men der er også foreninger, der stadig mangler lidt frivillig arbejdskraft.